De Oude Huize and life in the slow dance at Kameel Huise tussen spore : Kameel Stoepstorie: Wanneer 'n lokomotief 'n hulproep gee
Ons nuuskierigheid kry die oorhand, want alhoewel ons langs ‘n spoorlyn woon is treine nogal skaars. Soms twee per dag. Anderdae minder.
Die trein kom so stadig nader. Kan ek maar sê hy bekruip ons huis, so amper hinkepink kom hy nader. Dis net die twee lokomotiewe. Die een aan die voorkant is blou en die ander ene is oranje. Julle weet amper soos die ou landsvlag.
Die engineer en sy assistent het omtrent uitgebraai in die kajuit so in die hitte van die stryd. Geen instrument werk nie. Hennie lag, want toe hulle vra vir water gaan haal hy ‘n bottel koue water met glase uit die yskas. Dis toe dat hulle van hul delema vertel.
Nee hulle soek meer water – vir die lokomotief. Die lokomotief het hulp nodig. Die dieselengin kook – julle weet soos wanneer ‘n kar se waterverkoeler lek en die motorengin te warm word. Die vrag met die mielietrokke is afgehak duskant die kruising. Die dieselperde het baie water nodig.
Posted by De Oude Huize at Kameel huise tussen spore at 01:56:00
Labels: Accommodation, de oude huize at kameel, Kameel, Kameel huise tussen spore, Kameel Railway Station, North West, Property to let, Self-Catering, South Africa